TAUSTATIEDOTE					28.1.2005	

Gillette M3Power

Gillette M3Power on uusi, mullistava paristokäyttöinen märkäajoon tarkoitettu partakone, joka antaa täysin uudenlaisen parranajokokemuksen - lopputuloksena on Gilletten kaikkien aikojen parhain ja tarkin parranajo. 

M3Power on MACH3-innovaatio, joka hyödyntää MACH3-parranajohöylien ja -terien parasta tekniikkaa. M3Power päihittää muut terät ja höylät tarkkuudessa, mukavuudessa ja turvallisuudessa - parranajon aikana ja sen jälkeen. 

Gillette M3Power sisältää monia innovatiivisia ominaisuuksia, kuten vahvistetulla pinnoitteella varustetun PowerGlide™ -terän, kosteuttavan Indicator® -voitelunauhan sekä teknisesti edistyneen varren. 

Gillette M3Powerissa on pieni moottori, joka Duracell AAA -pariston avulla aikaansaa pieniä Micro-Power™ -mikrosykähdyksiä. N. 200 kertaa sekunnissa sykkivät mikrosykäykset stimuloivat partakarvoja nostaen ne iholta, jolloin parranajo on tarkempaa ja helpompaa harvemmilla vedoilla. 

Terät on vahvistettu uudella Thin Uniform Telomer™ -nimisellä pinnoitteella, joka lisää ajomukavuutta ja pidentää terien käyttöikää. Lisäksi terissä on Indicator® -voitelunauha, joka sisältää ihoa kosteuttavaa Aloe veraa ja E-vitamiinia. 

Uuteen erikoissuunniteltuun varteen on strategisesti sijoitettu liukumaton pinta, joka mahdollistaa turvallisen parranajon kasvojen kaikilla alueilla. M3Power on vedenkestävä, joten sitä voidaan käyttää turvallisesti myös suihkussa ja kylvyssä. Virtakytkin sijaitsee keskeisellä paikalla varressa, ja paristo on helppo asettaa sisään ja vaihtaa. 

M3Power-järjestelmä sisältää parranajohöylän, kahden vaihtoterän pidikkeen ja Duracell AAA -pariston. Partakoneen suositushinta on 17,95 €.